Tweede verdagte vas ná Caydene se moord | Maroela Media
Die polisie in Port Elizabeth het ŉ tweede persoon in hegtenis geneem in verband met die tweejarige Caydene Ruiters se moord.
Die kleuter is in Desember dood toe ŉ dwaalkoeël van ŉ bendeskietery haar getref het. Sy het voor haar huis in Helenvale gestaan toe die koeël haar in haar bors getref het.
“ŉ 29-jarige man is Donderdagmiddag in Hollandpark in hegtenis geneem deur lede van die bendetaakspan,” het kol. Priscilla Naidu, woordvoerder van die polisie, gesê.
Die eerste verdagte, die 24-jarige Marcus Malgas, wat in Desember verlede jaar in hegtenis geneem is, het intussen in die hof verskyn op aanklag van moord. Naidu het gesê hy bly in aanhouding tot sy volgende hofverskyning op 7 Maart.
Die polisie het gesê Malgas word ook verbind met twee ander skietgevegte in Gelvandale, en staan tereg op aanklagte van moord en poging tot moord.
Daar word so goeie werk deur dominies/pastore onderbendes gedoen en nog steeds vind die moorde plaas. Wat sal die oplosing toh weed?
Sannie sleep sewe sakke sout.
Luister na Sannie.
Dis barbaars. Wanneer gaan ons land in ‘n beskawing begin verander?